b'\n_START_ARTICLE_\n500-eurone rahat\xc3\xa4ht\n_START_SECTION_\nKujundus\n_START_PARAGRAPH_\n500-eurose m\xc3\xb5\xc3\xb5tmed on 160\xc3\x9782 mm. See rahat\xc3\xa4ht on lilla v\xc3\xa4rvusega._NEWLINE_K\xc3\xb5igil rahat\xc3\xa4htedel kujutatakse sildu, aknaid v\xc3\xb5i v\xc3\xa4ravaid kindlas kunstistiilis. 500-eurosel on modernismistiilis sild. Kuigi rahat\xc3\xa4he esik\xc3\xbclje kujundaja Robert Kalina tahtis algselt kujutada reaalseid objekte, n\xc3\xa4iteks Veneetsias asuvat Rialto silda, pidi ta poliitilistel p\xc3\xb5hjustel kujutama v\xc3\xa4ljam\xc3\xb5eldud objekte._NEWLINE_Nagu k\xc3\xb5ikidel euro rahat\xc3\xa4htedel, on ka 500-eurosel rahat\xc3\xa4hel kujutatud v\xc3\xa4\xc3\xa4ring, Euroopa Liidu lipp, Euroopa Keskpanga presidendi allkiri, Euroopa Keskpanga initsiaalid Euroopa Liidu keeltes, Euroopa Liidu riikide \xc3\xbclemereterritooriumide kujutised, t\xc3\xa4hed Euroopa Liidu lipul ja hulk turvaelemente. 500-eurosel rahat\xc3\xa4hel on ka EURioni t\xc3\xa4htkuju.\n_START_SECTION_\nTurvalemendid\n_START_PARAGRAPH_\n500-eurost rahat\xc3\xa4hte kaitsevad hologrammiriba, EURioni t\xc3\xa4htkuju, vesim\xc3\xa4rgid, mikrotr\xc3\xbckk, ultravioletne v\xc3\xa4rv, reljeefne tr\xc3\xbckk, turvaniit, tuhm pind, perforatsioonid, l\xc3\xa4bipaistev number, v\xc3\xa4rvi muutev tint, v\xc3\xb6\xc3\xb6tkoodid ja seerianumber. Tr\xc3\xbckimasina kood asub kaheksa Euroopa-t\xc3\xa4he paremas servas.\n_START_SECTION_\nKasutamine\n_START_PARAGRAPH_\nEurotsoonis oli 2012. aasta aprilli seisuga k\xc3\xa4ibel umbes 589\xc2\xa0miljonit sellist rahat\xc3\xa4hte; sellest v\xc3\xa4hem on ringluses ainult 200-euroseid. V\xc3\xa4\xc3\xa4ringu poolest andsid 500-eurosed sel ajal aga tervelt 33,7% k\xc3\xb5igist ringluses olnud eurodest ja j\xc3\xa4id sellega napilt alla ainult 50-eurostele rahat\xc3\xa4htedele._NEWLINE_Kuna 500-eurost kasutatakse v\xc3\xa4ga palju illegaalsetes tegevustes, peamiselt Venemaal, otsustati 4. mail 2016 500-euroste tr\xc3\xbckkimine l\xc3\xb5petada, ning teise seeria 500-eurost v\xc3\xa4lja ei lasta. See plaanitakse k\xc3\xa4ibest k\xc3\xb5rvaldada 2018. aasta l\xc3\xb5puks.'